ครับสมมุติเรากินแผงนึงหมดแล้วเราเว้นไปวันนึงแล้วมากินจะเป็นอะไรไหมครับ??แล้วยาคุมจะมีประสิทธิภาพเหมือนเดิมไหมครับ
สวัสดีค่ะ เมื่อหยุดทานยาคุมกำเนิดประสิทธิภาพของยาคุมในการป้องกันการตั้งครรภ์ก็จะหมดลงไปในทันที และการตกไข่และโอกาสที่จะตั้งครรภ์ก็จะเกิดขึ้นได้ภายในไม่กี่สัปดาห์ ดังนั้นหากต้องการคุมกำเนิดอย่างต่อเนื่อง ก็ควรทานยาคุมกำเนิดอย่างต่อเนื่องค่ะแต่หากในช่วงใดไม่ได้ต้องการคุมกำเนิด หรือไม่ได้มีเพศสัมพันธ์เป็นระยะเวลานาน เช่น 2-3 เดือน ก็ไม่จำเป็นต้องทานยาคุมกำเนิดค่ะ และหากจะกลับมามีเพศสัมพันธ์อีกครั้ง ก็สามารถเริ่มทานใหม่ได้ค่ะ แต่ต้องเริ่มทานภายในไม่เกิน 5 วันนับตั้งแต่มีประจำเดือนมา หรือทานไปแล้วอย่างน้อย 7 วัน จึงจะเริ่มมีเพศสัมพันธ์ได้ ซึ่งการหยุดทาน แล้วมาทานใหม่ ไม่ได้ทำให้ประสิทธิภาพของยาคุมกำเนิดลดลงไปค่ะ สิ่งสำคัญคือหากเริ่มทานใหม่แล้ว ควรทานยาทุกวัน ไม่มีวันที่ลืมทาน และควรทานยาให้ตรงเวลาในแต่ละวันค่ะ